text: 
  Udelukkes kan det imidlertid ikke, at omstillingsprocessen fra boblende 
  europæisk eufori til flad dansk flegma, vil volde spillerne betydeligt 
  større problemer, end 3'erne måske umiddelbart forestiller sig.
  
  I den forbindelse er det værd at erindre om, at de feterede, 
  københavnske UEFA Cup heltes koncentration, mod og mentale styrke i 
  efterårets Superliga-grundspil slet ikke levede op til de samme 
  spilleres præstationer på internationalt plan.
  
  Går man bag kulisserne i B1903 forekommer revnerne i den blankpolerede
  , udadvendte facade endog at være endnu mere iøjnefaldende.
  
  Dispositionerne omkring placering af træningslejren i Paris, valget af 
  middelmådige sparringspartnere op til den første kamp mod AC Torino og
   en farceagtige benyttelse  -  eller mangel på samme  -  af 
  lejesvenden Ole Kjær, har unægtelig båret mere præg af amatørisme og 
  discountløsninger, end af målrettet, sportslig professionalisme.
  
  Det har været og er forsat B.T.s klare holdning, som nok så mange 
  akademisk, udglattende forklaringer, udsendt fra den officielle 
  førerbunker på Lyngbyvejen ikke ændrer.
  
  
  
  